Дархан Қамзабекұлы Мыңбай

Дархан Қамзабекұлы Мыңбай (1962 жылы 26 қаңтар, Жиынбай ауылы, Түлкібас ауданы, Түркістан облысы) — қоғам және мемлекет қайраткері, ҚР Парламенті Мәжілісінің депутаты

 Биографиясы 
Дулат тайпасы Сиқым руынан шыққан.

 Білімі 
1985 жылы М.В. Ломоносов атындағы Мәскеу мемлекеттік университетін (1985) журналист мамандығы бойынша бітірді;

2006 жылы Шымкент университетін экономист мамандығы бойынша бітірген. Техника ғылымдарының кандидаты.

 Қызметі 
«Оңтүстік Қазақстан: «Шығармашыл зиялылар», «Нұрлы әлем» (2001), «Нұрын шашқан Оңтүстік» («Земля Южного Казахстана»), «Эффект» (2003), «Өнерлі өлке суретшілері» («Художник Южного Казахстана») (2008) кітаптарының, 62 жарияланған мақаланың авторы.

1978-1979 жылдары - Шымкент облысы Сайрам ауданы «Қайнарбұлақ» ұжымшарының В.И. Ленин атындағы бөлімшесінде жұмысшы.

1985 жылдан - Одақтық және шетелдік баспаға арналған Бас ақпарат редакциясының (ҚазКСР Министрлер Кеңесі жанындағы Ақпараттық агенттік-ҚазТАГ) редакторы,

1986 жылдан - аға редакторы, 1989 жылдан - одақтық баспаға арналған ақпарат редакциясының аға бақылаушы әдеби редакторы.

1990 жылдан -  ҚазКСР Жоғарғы Кеңесінің Актілерді жариялау бөлімінің аға кеңесшісі.

1992 жылдан -  ҚазКСР Жоғарғы Кеңесінің редакциялық-баспа бөлімініңаға референті.

1994 жылдан - «Өркениет-Горизонт» республикалық газетінің бас редакторы.

1996 жылдан - «Қазақстан теледидары және радиосы» Республикалық корпорациясының вице-президенті.

1997 жылдан - Шығармашылық қызметті және облыстық телерадиокомпаниялармен жұмысты үйлестіру жөніндегі басқарманың бастығы.

1997 жылдан – ОҚО әкімінің орынбасары.

2002 жылдан - ОҚО жастар ісі және ішкі саясат департаментінің бастығы.

2004 жылдан - ОҚО Түлкібас ауданының әкімі.

2006 жылдан - ОҚО әкімнің орынбасары.

2008 жылдан - ҚР мәдениет және ақпарат вице-министрі [Б.А. Майлыбаев, Д.Қ. Мыңбай туралы Қазақстан Республикасы Үкіметінің 2008 жылғы 2 желтоқсандағы № 1125 Қаулысы].

2008-2012 жылдара аралығында ҚР Президенті Әкімшілігінің ішкі саясат бөлімінің меңгерушісі болған [].

2012 жылдың қаңтар айында Қазақстан Республикасының Мәдениет және ақпарат министрі болып тағайындалды [«Д. Қ. Мыңбайды Қазақстан Республикасының Мәдениет және ақпарат министрі қызметіне тағайындау туралы» Қазақстан Республикасы Президентінің 2012 жылғы 23 қаңтардағы № 246 Жарлығы]. 24 қыркүйек күні Кәрім Мәсімовтың Үкіметі отставкаға кетті. Президент Жарлығымен Дархан Мыңбайұлы қайтадан мәдениет және ақпарат министрі болып бекітілді.

2013-2017 жж. - Қазақстан Республикасы Ұлттық музейінің директоры.

2017 жылғы 14 наурыздан бастап - Президент Әкімшілігі Басшысының орынбасары, Хатшылық меңгерушісі.

2018 жылдың 13 ақпанынан бастап - Қазақстан Республикасы Парламенті Мәжілісінің депутаты.

 Басқа қызметтері 
«РТРК «Қазақстан» Басқарма төрағасы (2009 жыл наурыз айынан бастап)

 Марапаттары 
 «Құрмет» орденімен (2009); 
 «Астана» (1998),
 «Қазақстан Республикасының тәуелсіздігіне 10 жыл» (2001), 
 «Қазақстан Конституциясына 10 жыл» (2005), 
 «Қазақстан Парламентіне 10 жыл» (2006) медальдарымен марапатталған.
 Әскери атағы - запастағы подполковник.

 Отбасы 
Үйленген. Жұбайы: Құсайнова Қорлан Мақсотқызы
Балалары: қыздары - Унзила (1990), Дана (1992); ұлдары - Нұрәлі (1995), Ғазали (2005) Қазақстан Республикасында кімнің кім екені - 2011. 2 томдық анықтамалық. Алматы, 2011 ІSВN 978-601-278-473-2

Дереккөздер

Санат:26 қаңтарда туғандар
Санат:Түлкібас ауданында туғандар
Санат:Мәскеу мемлекеттік университеті түлектері
Санат:Оңтүстік Қазақстан мемлекеттік университеті түлектері
Санат:Техника ғылымдарының кандидаттары
Санат:Түлкібас ауданының әкімдері
Санат:Қазақстан мәдениет министрлері
Санат:Қазақстан Республикасы Ұлттық мұражайы директорлары
Санат:ҚазТАГ редакторлары
Санат:Өркениет-Горизонт редакторлары
Санат:Қазақстан телерадиосы басшылары
Санат:Астана медалінің иегерлері
Санат:Қазақстан Республикасының тәуелсіздігіне 10 жыл медалінің иегерлері
Санат:Қазақстан Конституциясына 10 жыл медалінің иегерлері
Санат:Қазақстан Республикасының парламентіне 10 жыл медалінің иегерлері
Санат:Қазақстан подполковниктері
Санат:Қазақстан ақпарат министрлері